Kære politiker

Der er længe til jul – men vi har heldigvis allerede styr på vores ønsker til jer:

Ønske 1)

Ved budgetforliget i 2024 fandt I penge til finansiering af co-teaching på skolerne. Tak!  
**Vi vil bede jer endnu engang om at prioritere midler til co-teaching på skolerne**. **Meget gerne til yderligere 2 årgange på hver skole – overlad gerne valget til den enkelte skole.**Det øger mulighederne for at skabe differentieret undervisning til de mange niveauer og behov, som vores elever repræsenterer.  
Det giver tryghed til lærerne i opgaveløsningen og i hverdagens mulige konfrontationer med elever og forældre.

**Ønske 2)**

Lærerne vil gerne arbejde yderligere med trivsel og motivation hos eleverne. Vi ønsker igen at få muligheden for at have fokus på den enkelte elevs trivsel og måske som resultat sænke elevfraværet hos eleverne.   
  
Det mener vi, at vi kan få bedre mulighed for med bl.a.  
**øremærkede timer til elevsamtaler – 20 timer/pr. lærer**

(2.27 min pr. elev pr. uge) eller 1,5 time om året pr. elev

Det koster ca. 4 fuldtidslærere.

Vi ønsker jer en god politisk drøftelse.

**Fredensborg Lærerkreds** 